open-index/open-wikipedia-markdown huggingface dataset:
מופע טוטאל

**מופע טוטאל** הוא סרט קולנוע ישראלי בבימויו של רועי אסף שיצא לאקרנים בשנת 2025. אסף גם מככב בתפקיד הראשי בסרט. הסרט נוצר בהשראת המופע "בורדל טוטאל - הפסקת אש", יצירתם של רועי אסף, נועה מורדוביץ' וטלי רגב.

## תקציר
אסי יפרח (רועי אסף), שחקן כושל, חוזר ממילואים בזמן מלחמה, לעיירה הדרומית בה הוא גר עם משפחתו. הוא חולם להיות שחקן מצליח, אך בימים הוא מורה לדרמה בתיכון ובערבים מופיע באולם התרבות המקומי במופע קברט נאיבי. אירוע בלתי צפוי הופך אותו למפורסם בן לילה, אך לא מהסיבות עליהן חלם. המציאות תאלץ אותו לבחור - האם להתכופף ולוותר על החלום או להמר עליו בכל הכוח.

## הפקה
זהו סרטו הראשון של רועי אסף כבמאי שגם כתב את התסריט יחד עם עמרי ון אסן, את העבודה על הסרט החל אסף ב-2015. את אשת הדמות הראשית מגלמת אורנלה בס, מי שהייתה אז אשתו בחיים. הסרט צולם בירוחם בעשרים ימי צילום.

## פרסים
הסרט היה מועמד לשישה פרסי אופיר בטקס פרסי אופיר 2024 וזכה בשני פרסים - צילום (סער מזרחי) ואיפור (אורלי רונן). ארבע המועמדויות הנוספות היו בקטגוריות השחקן הטוב ביותר בתפקיד ראשי (רועי אסף), מוזיקה מקורית (עדי דויטש), עיצוב אמנותי (ברק ואזן) ועיצוב תלבושות (לאורה שיים ויסמין וולק).

הסרט זכה בציון לשבח בפסטיבל מאר דל פלאטה בארגנטינה ובפרס להישג אמנותי בפסטיבל הסרטים הבינלאומי חיפה. רועי אסף זכה בפרס השחקן הטוב ביותר מטעם פורום מבקרי הקולנוע הישראלי לשנת 2025, ופרס השחקן הטוב ביותר בפסטיבל הקולנוע הישראלי במונטריאול 2025, בנוסף זכה אסף בפרס משרד התרבות לעידוד יצירה בתחום הקולנוע. מנימוקי השופטים: "רועי אסף הוא שחקן תיאטרון וקולנוע מוערך, שחקן בחסד שעבר לבימוי קולנוע. עבודתו כבמאי סרטים מאופיינת במקוריות יוצאת דופן, אומץ ויושרה פוליטית. בעבודות המשחק הרבות והמגוונות שלו הוא מפגין וירטואוזיות מרשימה ומביא למסך עוצמות רגשיות. בסרטו הארוך הראשון, "מופע טוטאל", שזכה במספר פרסי אופיר ונמצא כעת בסבב פסטיבלים בינלאומי, הוא מפגין בשלות מרשימה ומלהטט בעבודה עם המצלמה. על כל אלה בחרה הוועדה להעניק לו את פרס עידוד היצירה בקולנוע לשנת 2024."

## ביקורות
"מופע טוטאל" זכה לביקורות מצוינות. שמוליק דובדבני כתב עליו באתר ynet כי הוא "סרט שחשוב וצריך לראות בימים עכורים אלה". שני ליטמן מאתר "הארץ" כתבה כי הסרט מציג "מבע קולנועי מסעיר, מעניין ומלא רבדים". אבנר שביט מאתר "וואלה" כתב כי הסרט "מזכיר את הקלאסיקות של פליני וקלאסיקות מודרניות של 'בירדמן'". רון פוגל ויאיר הוכנר מאתר 'סרט' ויונתן גת מכאן 11 הגדירו אותו כיצירת מופת.

## שחקנים

## קישורים חיצוניים

* 
* מאחורי הקלעים של הסרט באתר YouTube
* מופע טוטאל - חתימת החוזה - סצנה מתוך הסרט באתר YouTube
* 
* 
* 
* רון פוגל: "יצירת מופת. אחד הסרטים הטובים שנעשו בישראל", באתר סרט
* 
* נחום מוכיח: "מופע טוטאל מספק קולנוע טוטאלי. מבריק, מרגש ומעורר מחשבה", באתר ה'הבמה'
* 
* רועי אסף - ראיון בתוכנית "סוכן תרבות" עם קובי מידן באתר YouTube
* רועי אסף ואורי גבריאל - ראיון בערוץ 12 עם גלית גוטמן ולירון זייד באתר YouTube
* רועי אסף - ראיון בפוד קאסט של תל"י - "חומרי גלם" עם בן שני
* רועי אסף - ראיון בפוד קאסט "היו זמנים בישראל"
* 5 השראות של "מופע טוטאל" במגזין הקולנוע 'אוף סקרין'

## הערות שוליים

2025 02
קטגוריה:סרטים ישראליים
נשמה טהורה

"**נשמה טהורה**" הוא סינגל שהוקלט על ידי הזמר הישראלי בניה ברבי. את השיר הוציאה ב-9 בפברואר 2025 לאור חברת התקליטים די-מיוזיק כסינגל מתוך האלבום "לשם יחוד".

## רקע וכתיבה
"נשמה טהורה" נכתב והולחן על ידי ברבי, צליל קליפי ונדב אהרוני, שגם הפיק אותו מוזיקלית. השיר מבטא תחושות של חיזוק, תמיכה ואמונה לנוכח קושי או משבר. ברבי ציין שהשיר נכתב בהשראת החטופים במלחמת חרבות ברזל, מתוך רצון לחזק ולעודד את רוחם.

מבחינה לירית, הוא כתוב כפנייה אישית לאח ולאחות, המייצגים דמויות קרובות הנמצאות במצוקה, תוך עידוד לא לוותר ולזכור כי "הכי חשוך שנייה לפני זריחה" – כלומר, התקווה טמונה גם ברגעים הקשים ביותר. הפזמון, המדבר על "נשמה טהורה" ש"פורשת כנפיים" ו"חופשייה", רומז על מוטיבים של חירות רוחנית. השימוש בציטוט מדברי רבי נחמן מברסלב – "העיקר לא לפחד כלל" – מחזק את המסר של אמונה והתמודדות עם קשיים באומץ.

## הצלחה מסחרית
"נשמה טהורה" הפך ללהיט ברחבי מדינת ישראל הוא השומע רבות בתחנות הרדיו במדינה. במצעד הפזמונים של מדיה פורסט ישראל הגיע בשיאו למקום השישי.

## מיקומי שיא

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי בניה ברבי
קטגוריה:שירים שנכתבו על ידי נדב אהרוני
קטגוריה:שירים שנכתבו על ידי צליל קליפי
קטגוריה:שירים שהולחנו על ידי נדב אהרוני
קטגוריה:שירים שהולחנו על ידי צליל קליפי
קטגוריה:שירים שהופקו על ידי נדב אהרוני
קטגוריה:סינגלים בהוצאת די-מיוזיק
טיסה 4819 של דלתא קונקשן

שמאל|250px|ממוזער|המטוס המעורב בתאונה ב-2024
**טיסה 4819 של דלתא קונקשן** הייתה טיסה מסחרית וסדירה של חברת אנדיוור אייר , חברה בת של דלתא איירליינס, המפעילה, יחד עם שתי חברות נוספות, את רשת הטיסה האזורית המכונה **דלתא קונקשן** , מנמל התעופה הבין-לאומי מיניאפוליס - סיינט פול בארצות הברית לנמל התעופה הבין-לאומי טורונטו-פירסון בקנדה. ב-17 בפברואר 2025, מטוס הבומברדייה CRJ900 regional jet שהפעיל את הטיסה התרסק בעת הנחיתה בנמל התעופה הבין-לאומי טורונטו-פירסון. במטוס היו 80 בני אדם, מהם 76 נוסעים וארבעה אנשי צוות, וכולם ניצלו, אם כי 21 מהם נפצעו.

## התאונה
בעת התאונה שרר בשדה התעופה טורונטו-פירסון מזג אוויר חורפי: הטמפרטורה הייתה 8.6°C- ונשבה רוח מערבית במהירות של 51 קמ"ש, עם משבים במהירות של עד 64 קמ"ש. הרוח העיפה מהקרקע שלג שירד בסערה שהתחוללה במהלך היומיים שקדמו לתאונה . המטוס התרסק על מפתן מסלול טיסה 23 בנמל התעופה בשעה 14:13 זמן מקומי. הוא פגע בקרקע, דילג והחליק קדימה וימינה. הזנב וכנף ימין נקרעו מגוף המטוס ואש נצתה בו. המטוס התהפך והסתובב כך שנח לצד מסלול הטיסה כשהוא הפוך על גבו ופונה לכיוון המנוגד לכיוון הטיסה. 21 מנוסעי המטוס נפצעו, מהם שלושה באורח קשה, אך מסרטי וידאו שצולמו בעת האירוע עולה כי פינוי המטוס היה מהיר ויעיל ומנע אסון כבד יותר. שדה התעופה נסגר להמראות ונחיתות עד לשעה 17:00, ומטוסים שהיו בדרכם אליו הופנו לשדות תעופה אחרים במונטריאול, אוטווה, המילטון ועוד.

## החקירה
המועצה לבטיחות בתעבורה של קנדה  שלחה לנמל התעופה יותר מעשרים חוקרים על מנת שיחלו בחקירת התאונה, ונציגים נשלחו גם ממשרד התחבורה הקנדי , המועצה הלאומית לבטיחות בתעבורה של ארצות הברית (NTSB), רשות התעופה הפדרלית (FAA), חברות התעופה (דלתא איירליינס ואנדיוור אייר) ויצרנית המטוס (Mitsubishi Aircraft Corporation). ב-18 בפברואר 2025 מסרו החוקרים כי איתרו את מקליטי הטיסה ("הקופסאות השחורות").

ב-20 במרץ 2025 פורסמו ממצאי החקירה הראשוניים של המועצה לבטיחות בתעבורה של קנדה, ולפיהם סמוך לפני שהמטוס פגע במסלול, הוא היה בנטייה של 7.5° לימין ובקצב הנמכה מהיר של 1,098 רגל לדקה (כ-18.3 רגל לשנייה), הגבוה משמעותית מהנתון המקסימלי שציוד הנחיתה יכול לספוג (720 רגל לדקה). עם פגיעת המטוס במסלול, הגלגל הימני קרס וכנף המטוס הימנית נשברה בין גוף המטוס לבסיס הגלגל. כנף המטוס התנתקה מגוף המטוס וענן של דלק סילוני התפזר באוויר והתלקח. בשלב זה החקירה באשר להתרחשות האירועים המדויקת עדיין נמשכת.

## קישורים חיצוניים

## הערות שוליים

קטגוריה:תקריות ואסונות תעופה ב-2025
קטגוריה:טורונטו
קטגוריה:תקריות ואסונות תעופה סמוך לנחיתה
קטגוריה:תקריות ואסונות תעופה של כלי טיס מארצות הברית
קטגוריה:קנדה: תעופה
קטגוריה:2025 בקנדה
SNL: חגיגות היובל

**SNL: חגיגות היובל** (באנגלית: **Saturday Night Live 50th Anniversary Special** מכונה גם **SNL50: The Anniversary Special**) הוא ספיישל טלוויזיוני בן שלוש שעות לציון 50 שנה לתוכנית הטלוויזיה האמריקאית סאטרדיי נייט לייב. המשדר הועבר בשידור חי ב-16 בפברואר 2025 ברשת NBC וב-Peacock. 

בספיישל צפו כמעט 15 מיליון צופים.
## תקציר
המשדר הועבר בפורמט של פרק אופייני של סאטרדיי נייט לייב, אך ארך כ-3 שעות וחצי במקום שעה וחצי, וכלל מונולוג, מערכונים, סרטונים קצרים, פרודיות מסחריות והופעות מוזיקליות חיות.

## משתתפים
עשרות שחקנים, מוזיקאים וידוענים לקחו חלק במשדר.
### מנחים ושחקנים
רשימה ראשונית של מנחים ושחקנים הצפויים לככב בתוכנית פורסמה באופן רשמי ב-6 בפברואר 2025, עשרה ימים לפני השידור החי. רשימה נוספת של משתתפים נחשפה באופן לא רשמי במהלך ראיון שהעניק לניו יורק טיימס המפיק הראשי לורן מייקלס. ב-14 בפברואר אושר כי דן אקרויד וביל היידר, בין הבולטים של משתתפי העבר בתוכנית, לא יהיו יכולים להיות נוכחים במהלך צילומי המשדר. מאוחר יותר, אקרויד נתן את ברכתו ופרסם פוסט במדיה חברתית כי "חייך מההתחלה ועד הסוף" כאשר צפה במשדר מביתו. 

בין משתתפי העבר הנוספים של התוכנית שנעדרו מהספיישל: דיינה קארווי, , , ו. היעדרויות בולטות נוספות: אליוט גולד, ג'ון גודמן, ג'ים קארי, לואי סי. קיי., ג'סטין טימברלייק, דני דה ויטו, מליסה מקארתי, כריסטופר ווקן.

### הופעות מוזיקליות
*  - בביצוע פול סיימון וסברינה קרפנטר
* Nothing Compares 2 U - בביצוע מיילי סיירוס ו
* "" - שיר מקורי בביצוע אדם סנדלר
* מחרוזת שירים (, Lollipop, , , A Milli) - בביצוע ליל ויין ודה רוטס
* Golden Slumbers/Carry That Weight/The End - בביצוע פול מקרטני

### כותבים
מספר מכותבי העבר של התוכנית הופיעו ב-"חגיגות היובל", בהם טינה פיי, סת' מאיירס, ,  וג'ון מולייני.

### קהל באולפן
הקהל שנכח באולפן במהלך השידור החי כלל מספר רב של שחקנים, מוזיקאים, קומיקאים, אנשי תקשורת וסלבריטאים, שרבים מהם הופיעו בעבר ב-SNL, בהם:

## תוכניות ספיישל מקדימות
עוד לפני שידור חגיגות היובל, רשת NBC שידרה שלוש תוכניות ספיישל נוספות:
* **' - [[סרט תיעודי]] בן ארבעה חלקים, שעלה לשידור לראשונה בשירות הסטרימינג [[Peacock]] ב-[[16 בינואר]].
* **' - ששודר ב-NBC ב-27 בינואר.
* ** - ששודר ב-14 בפברואר בשידור חי ב-NBC.
כמו כן, NBC שידרה את הפרק הראשון של SNL בלילה שלפני שידור "חגיגות היובל".

בערב השידורים של "חגיגות היובל", קדם לשידור "ספיישל השטיח האדום" שארך כשעה, במהלכו רואיינו ידוענים וחברי צוות השחקנים בעבר ובהווה (כולל רבים שהשתתפו בתוכנית הספשייל של אותו הלילה).

## ביקורות ותגובות
באתר Rotten Tomatoes, 71% מתוך 17 הביקורות היו חיוביות, עם ציון ממוצע של 6.3 מתוך 10. באתר Metacritic, המשתמש בממוצע משוקלל, הוענק לתוכנית ציון של 66 מתוך 100, בהתבסס על 8 ביקורות, רובן "טובות בדרך כלל".

ג'ו ברקוביץ' מאתר האינטרנט "Vulture" כתב: "ל-SNL50 היו שלוש משימות: ללכוד את המשמעות של ציון הדרך, לעשות כבוד למי שאיפשרו את זה, ולהיות מצחיקה. היא השלימה את שלושתן בקלות, לעיתים קרובות בו-זמנית". באנטרטיינמנט ויקלי, אנדי הוגלונד מתח ביקורת על התמסחרות המותג ועל הצביעות ביחסה של התוכנית לשינייד או'קונור. יחד עם זאת, הוגלונד שיבח את האפקטיביות בשיבוץ שחקני עבר רבים במשדר, במיוחד אדי מרפי.

## פרסים ומועמדויות

## קישורים חיצוניים
* 

## הערות שוליים

קטגוריה:סאטרדיי נייט לייב
פטרישה קנינג טוד

**פטרישה קנינג טוד** (באנגלית: **Patricia Canning Todd**;  22 ביולי 1922 – 5 בספטמבר 2015) הייתה טניסאית אמריקאית. היא זכתה במקום ראשון בתחרויות נשים באליפות צרפת הפתוחה. בסך הכול היא זכתה ב-4 זכיות בגראנד סלאם. 

## ביוגרפיה
פטרישה קנינג נולדה בסן פרנסיסקו בשנת 1922. היא התחילה לשחק טניס בגיל 8. פטרישה קנינג החלה להשתתף בתחרויות לצעירות ובהמשך לבוגרות. בתחרויות היא הכירה את הטניסאי ריצ'רד טוד והם התחתנו בשנת 1941. בשנת 1943 לזוג נולדה בת. רוב הקריירה היא שיחקה עם שם משפחה אחרי הנישואין - קנינק טוד.

באליפות ארצות הברית הפתוחה קנינג טוד שיחקה החל משנת 1938. ההישג שלה בתחרויות הנשים היה חצי הגמר בשנים 1946 ו-1948. באליפות וימבלדון היא הגיעה לחצי הגמר 4 פעמים (1948, 1949, 1950 ו-1952). פטרישה קנינג טוד ניצחה ב1947 והייתה בגמר של 1950.

רוב ההצלחות של קנינג טוד היו בתחרויות זוגות נשים. היא שיחקה במשחק הגמר אליפות ארצות הברית הפתוחה 1943 ואליפות ארצות הברית הפתוחה 1946. בהמשך היא שיחקה לצד דוריס הארט. הן ניצחו פעמיים באליפות וימבלדון 1947 ואליפות צרפת הפתוחה 1948. בנוסף לכך הן הפסידו 3 פעמים במשחקי הגמר. אחרי פרידה מהארט קנינק טוד שיחקה פעמיים במשחקי גמר (אליפות וימבלדון 1949 ואליפות ארצות הברית הפתוחה 1951) אך הפסידה.

בתחרויות זוגות מעורבים היא ניצחה באליפות צרפת הפתוחה 1948 לצד ירוסלב דרובני. בנוסף לכך היא השתתפה ב-3 משחקי הגמר אך הפסידה.

פטרישה קנינג טוד פרשה בשנת 1952 (לקראת לידת בנה) וחזרה לזמן קצר בשנת 1957.

פטרישה קנינג טוד נפטרה בקליפורניה בשנת 2015.

## הישגים

## קישורים חיצוניים

* 
* 

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:טניסאיות אמריקאיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות צרפת הפתוחה
קטגוריה:קליפורניה: ספורטאים
קטגוריה:אמריקאיות שנולדו ב-1922
קטגוריה:אמריקאים שנולדו ב-1922
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
זמן לרומן

"**זמן לרומן**" הוא סינגל שהוקלט על ידי הזמר הישראלי אביב גפן. את השיר הוציאה ב-5 בפברואר 2025 לאור חברת התקליטים הליקון ארומה מיוזיק כסינגל השני מתוך אלבום אולפן ה-14 של גפן, "היסטוריה של תאונות".

## רקע וכתיבה
השיר מתאר סיטואציה לילית בבר עירוני מנקודת מבטו של הדובר, המזוהה כגפן, כשהוא מתבונן באנשים סביבו ובעיקר באישה שמנסה להתקרב אליו. גפן מציג את עצמו כמרוחק, עייף מהווי חיי הלילה ומסרב להיסחף לרומן זמני, מתוך הבנה שהאור חושף את השקרים של הלילה. הדמות הנשית, "ילדת אור ירח", משקפת מציאות שונה – אם לשניים ממושב, שחיה בזוגיות מתפוררת ומחפשת חופש בעיר. השיר מעמיד בניגוד את העיר והמושב, החופש והמחויבות, הבדידות והבריחה, תוך ביטוי אופייני לגפן של ניכור עירוני ותשישות רגשית.

## הצלחה מסחרית
"זמן לרומן" הפך ללהיט ברחבי מדינת ישראל הוא השומע רבות בתחנות הרדיו במדינה. במצעד הפזמונים של מדיה פורסט ישראל הגיע בשיאו למקום העשירי.

## מיקומי שיא

## הערות שוליים

קטגוריה:שירי אביב גפן
קטגוריה:שירים בעברית
יצחק מברך את יעקב (חרבראנד ואן דן אקהאוט)

**יצחק מברך את יעקב** הוא ציור שמן על בד משנת 1642 מאת הצייר ההולנדי חרבראנד ואן דן אקהאוט. הציור מתאר את יעקב הכורע לצד מיטתו של אביו העיוור, יצחק, בעוד אמו, רבקה, משגיחה על המתרחש, כאשר יעקב מקבל את הברכה שיועדה לאחיו, עשו. היצירה מצויה באוסף של מוזיאון המטרופוליטן לאמנות.

## תיאור היצירה
הציור מציג באופן כפשוטו את הסיפור המקראי. יעקב לובש את "בִּגְדֵי עֵשָׂו בְּנָהּ הַגָּדֹל, הַחֲמֻדֹת", הגדולות ממידותיו, וידיו וצווארו מכוסים בעורות עיזים.  על גבו תלוי אשפת חצים של צייד, אך על הרצפה מונחת קשת רפויה, שמיתריה אינם מתוחים, דבר המרמז כי אינה שמישה. על שולחן צדדי המכוסה שטיח פרוסים מפה, כלי מלח וכד יין, לצד מטעמי הציד שהכין יעקב לאביו. הפריט הבולט ביותר על השולחן  הוא קנקן כסף של גילדת הצורפים של אמסטרדם – חפץ מפורסם שמייצג בעצמו מוטיב של אחווה. אביו של ואן דן אקהאוט היה חבר בגילדת הצורפים, וייתכן כי כלי הכסף שבציור הוא מעשה ידיו.

## מקור ובעלות
מעט מאוד ידוע על תולדות הציור בשנותיו הראשונות, אך הוא נחשב לדוגמה להשפעתו של רמברנדט על ואן דן אקהאוט בראשית דרכו. היצירה נכנסה לאוסף מוזיאון המטרופוליטן בשנת 1925, כתרומה מעיזבונו של קוליס פ. הנטינגטון. המחקר הראשון אודותיה נערך בשנת 1990, אז תועדה שרשרת הבעלות עד למכירתו באוסף אליזבת ולקניר לבית הופט (1712–1796), אלמנתו של ווטר ולקניר. ייתכן כי מדובר באותו ציור שנמכר בכינוס "קונפררי פיקטורה" (Confrerie Pictura) בהאג ב-24 באפריל 1737, תחת הכותרת "יצחק מברך את בנו יעקב" מאת חרברנד ואן דן אקהאוט.

## מוטיב גביע הכסף
בחירת הנושא על ידי בנו בן ה-21 של צורף זהב, שבחר בציור במקום בחריטה ובמלאכת הצורפות, עשויה להיות קשורה להערכה הרבה שרחשו אמני אמסטרדם לגביע הזיכרון המפורסם. ואן דן אקהאוט תיאר אותו בווריאציות שונות כאחת הדוגמאות בספר הדפסים שפרסם קורנליס דאנקרט.
קובץ:Michiel_Mosyn_after_Gerbrand_van_den_Eeckhout_after_Adam_van_Vianen_hb_56.500.10_2.jpg|טקסט=Engraving (in reverse) by Michiel Mosyn after Gerbrandt van Eeckhout| תחריט (בהפוך) מאת מיכאל מייסין אחרי ואן דן אקהאוט
קובץ:Adam_van_Vianen_-_Memorial_Gilded_Ewer_for_Amsterdam_Guild_in_Memory_of_his_Brother_BK-1976-75.jpg|טקסט=Silver-gilt ewer by Adam van Vianen| גביע מוזהב מכסף מאת אדם ואן ויאנן
קובץ:Isaac_Blessing_Jacob_MET_DP145918_(cropped).jpg|טקסט=Detail of the ewer in Isaac Blessing Jacob| פרט הגביע ביצירה
 ואן דן אקהאוט ידוע גם בכך שהוא משתמש שוב בגביע, לפחות בארבעה ציורים אחרים:
קובץ:Gerbrand_van_den_Eeckhout_-_David_Promises_Bathsheba_that_Solomon_will_be_his_Successor.jpg|טקסט=David Promises Bathsheba that Solomon will be his Successor, 1646| "דוד מבטיח לבת שבע ששלמה יהיה יורשו", 1646
קובץ:De_grootmoedigheid_van_Scipio_Rijksmuseum_SK-C-1631.jpeg|טקסט=The Continence of Scipio, ca. 1650-55| "ההשתלטות של סקיפיו", בערך. 1650-55
קובץ:Gerbrand_van_den_Eeckhout_-_Josef_and_his_brothers_-_Google_Art_Project.jpg|טקסט=Joseph and His Brothers, 1657| "יוסף ואחיו", 1657
קובץ:Gerbrand_van_den_Eeckhout_-_The_Magnanimity_of_Scipio.jpg|טקסט=The Continence of Scipio, 1658| "ההשתלטות של סקיפיו", 1658


## קישורים חיצוניים

## הערות שוליים

קטגוריה:ציורי שמן
קטגוריה:ציורי התנ"ך
קטגוריה:יעקב
קטגוריה:ציורים מהמאה ה-17
קטגוריה:יצחק בציורים
קטגוריה:יעקב בציורים
קטגוריה:רבקה בציורים
קטגוריה:ילדים בציור
יצחק מברך את יעקב (חוברט פלינק)

**יצחק מברך את יעקב** הוא ציור משנת 1639 מאת הצייר ההולנדי חוברט פלינק. היצירה מוצגת ברייקסמוזיאום שבאמסטרדם ומתארת את הסצנה המקראית שבה יצחק מעניק את ברכתו לבנו יעקב, אשר מתחזה לעשו. פלינק, שהיה תלמידו הראשון של רמברנדט, הושפע מסגנונו, והציור משקף את המאפיינים הבולטים של הבארוק ההולנדי, תוך שימוש בטכניקות אור וצל ליצירת דרמה חזותית.

## תיאור היצירה
הציור מציג את הרגע שבו יצחק מברך את יעקב, בעוד רבקה עומדת לצידם. הסצנה מוארת באור רך המדגיש את הדמויות המרכזיות, בעוד הרקע נשאר כהה ומסתורי. יצחק יושב על מיטתו, עיניו עצומות, וגופו נתמך בכרים לבנים. ידו האחת מונחת ברכות על ידו של יעקב, בעוד ידו השנייה מרחפת מעל ראשו בתנועת ברכה. בגדיו של יצחק מרושלים, מה שמרמז על מצב בריאותו הרופף אך גם מוסיף נופך של כבוד ומעמד.

יעקב נראה דרוך ונרגש לקבל את הברכה. ידיו עטופות בכסיות עור עיזים כדי להטעות את יצחק, ואילו רבקה נוטה קדימה ומפצירה ביצחק להעניק את הברכה. פניה מביעות שילוב של דאגה ונחישות, ורמז לקשר החזק בינה לבין בעלה. הבעת פניו של יצחק משדרת יראת כבוד וריכוז עמוק, בעוד אור רך מבליט את זקנו הלבן, המעניק לו מראה סמכותי וקדוש.

## ניתוח אמנותי
פלינק מעניק לפרשה המקראית פרשנות הרמונית ואידילית, תוך הדגשת ערכים משפחתיים ומוסריים. בניגוד לאמנים אחרים שתיארו את הרגע כמלא מתח ומרמה, פלינק בוחר להציג את הברכה כמעמד אינטימי ומלא חסד. השפעתו של רמברנדט ניכרת במיוחד בשימוש החזק בקיארוסקורו (ניגודי אור וצל) המדגישים את הפנים והמחוות הרגשיות של הדמויות. הקשר בין יצחק לרבקה מוצג כחיובי וללא ניכור, בהתאם למסורת ההולנדית של המאה ה-17, שבה יצחק ורבקה נתפסו כזוג לדוגמה. הציור משקף גם את ההעדפה של בני המעמד הבורגני באותה תקופה לתמונות המדגישות ערכי משפחה ונאמנות.
[220px|ממוזער|שמאל|[דיוקן של גבר בפרופיל, חוברט פלינק]]
## הקשר התרבותי והפרשני
בפרשנות היהודית, פרשת ברכת יצחק נתפסת לעיתים כמורכבת מבחינה מוסרית, בשל המרמה הכרוכה בה. לעומת זאת, בעולם הנוצרי התפתחה מסורת פרשנית המדגישה דווקא את החסד וההשלמה שבתהליך הברכה. פלינק מצטרף לגישה זו, ומתאר את יעקב כרך לבב המקבל את ברכתו ללא כל רמז למרמה או אשמה. בכך משתקפת הגישה ההולנדית הרואה באירוע טקס העברה בין-דורי, שבו ברכת האב מוענקת לבנו מתוך קבלה ושקט נפשי.

## השוואה ליצירות אחרות
הציור "יצחק מברך את יעקב", המתוארך לסביבות שנת 1635, חולק מאפיינים קומפוזיציוניים וסגנוניים עם יצירה נוספת מאת פלינק מתקופה סמוכה – דיוקן של גבר בפרופיל (לשעבר: דיוקן של יהודי בפרופיל). בשתי היצירות ניכרת נטייתו של פלינק הצעיר להציג דמויות בפרופיל מלא, תוך שימוש במאפיין חזרתי של פס שיער כהה בצידה הרחוק של הפנים, המשתפל קדימה ומדגיש את קו המתאר הבהיר של הראש. אמצעי זה, שמקורו ככל הנראה בהשפעתו של רמברנדט, מופיע באופן מובהק בדיוקן הבודד ומשמש גם כאן להבלטת נוכחות הדמויות. השוואה זו מאירה את שפת הצורה של פלינק בשלב מוקדם ביצירתו, טרם שנטש אמצעים אלה עם התקדמות שליטתו בתיאור הראש האנושי מזוויות תאורה מגוונות.

## קישורים חיצוניים

## הערות שוליים

קטגוריה:יעקב בציורים
קטגוריה:יצחק בציורים
קטגוריה:ציורי שמן
קטגוריה:ציורי התנ"ך
קטגוריה:ציורים מהמאה ה-17
קטגוריה:רבקה בציורים
קטגוריה:ילדים בציור
אריק סטרג'ס

**אריק סטרג'ס** (באנגלית: **Eric William Sturgess**;  10 במאי 1920 – 14 בינואר 2014) היה טניסאי דרום אפריקאי. הוא זכה במקום ראשון בתחרות זוגות גברים וזוגות מעורבים בתחרויות אליפות צרפת הפתוחה 7 פעמים.

## ביוגרפיה
אריק סטרג'ס נולד ביוהנסבורג בשנת 1920. בשנת 1939 הוא זכה באליפות דרום אפריקה בתחרות הגברים.

לאחר תחילת מלחמת העולם השנייה הוא גויס לחיל האוויר המלכותי. הוא היה טייס סופרמרין ספיטפייר. מטוסו הופל בסוף 1944 והוא נפל בשבי. הוא שוחרר בתחילת 1945 על ידי כוחות הצבא האדום.

לאחר סיום הלחימה סטרג'ס חזר לדרום אפריקה ופתח חנות לציוד ספורט. במקביל הוא המשיך להשתתף בתחרויות. עד לשנת 1957 הוא ניצח באליפות דרום אפריקה 11 פעמים.

סטרג'ס השתתף בתחרויות בין-לאומיות החל משנת 1947.

בתחרויות הגברים הוא הגיע למשחק הגמר באליפות צרפת בטניס 1947, אליפות ארצות הברית הפתוחה 1948 ואליפות צרפת בטניס 1951 אך הפסיד בכולם.

בתחרות זוגות גברים סטרג'ס ניצח באליפות צרפת בטניס 1948 והפסיד בגמר אליפות צרפת הפתוחה 1949 (בשני המקרים שיחק עם יוסטס פנין). בהמשך הוא שיחק לצד ירוסלב דרובני. הם הגיעו לגמר אליפות אוסטרליה הפתוחה 1950, אליפות צרפת בטניס 1950 וניצחו באליפות וימבלדון 1951. ניצחון נוסף היה באליפות וימבלדון 1952 לצד ויק סיישס.

בתחרויות זוגות מעורבים סטרג' ניצח 5 פעמים ופעמיים היה בגמר.

אריק סטרג'ס היה חבר בנבחרת גביע דייוויס של דרום אפריקה.

לאחר פרישה מתחרויות סטרג'ס המשיך בניהול חנות לציוד ספורט והשתתף בתחרויות גולף.

סטרג'ס נפטר בדרום אפריקה בשנת 2004.

## קישורים חיצוניים
* 

קטגוריה:טניסאים דרום אפריקאים
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:דרום אפריקאים שנולדו ב-1920
קטגוריה:נפטרים ב-2004
יצחק ויעקב (חוסה דה ריברה)

**יצחק ויעקב** הוא ציור שמן על בד מאת חוסה דה ריברה, שנוצר בשנת 1637, ונמצא מאז 1918 במוזיאון הפראדו במדריד.

## היסטוריה
לא ידוע מי הזמין את הציור עבור האוסף המלכותי, אך בשנת 1734 הוא כבר היה בארמון אלקזר המלכותי במדריד, ככל הנראה באולם המראות. באותה שנה, בעקבות שרפה שפרצה בארמון, הועבר הציור למקום אחר. לאחר מכן הוצג בארמון המלכותי, שם נותר עד לאחר מלחמת העצמאות הספרדית, אז הועבר לאקדמיה סן פרננדו, ולבסוף הגיע למוזיאון הפראדו בשנת 1854.

## תיאור היצירה וסגנונה
הציור מתאר את הסצנה המופיעה בספר בראשית (), שבה יעקב, בעזרתה של אמו רבקה, מרמה את אביו העיוור יצחק כדי לקבל את הברכה שיועדה לאחיו הבכור, עשו. לשם כך, יעקב מכסה את זרועו בעור כבש כדי לחקות את זרועותיו השעירות של אחיו.

ביצירה, שאותה מחשיבים כל החוקרים כאחת הבשלות ביותר של ריברה, נראים הדמויות בחצי גוף: יצחק שוכב על המיטה וממשש את זרועו של יעקב, היושב לצדו, בעוד האם, שמזכירה בציורה את סגנונו של ולסקס, מעודדת את בנה לבצע את התרמית. משמאל ניתן להבחין בעשו החוזר מציד.

ריברה יוצר סצנה כמעט תיאטרלית, שבה הוא משתמש בכישרונו הכרומטי ובמיומנותו במשחקי אור דינמיים כדי להחיות את האווירה, להקנות תחושה של מגע בבדים ובעור הכבש, ולהעניק לדמויות מראה טבעי ומציאותי להפליא. בצדו הימני של הציור מופיעה טבע דומם, מרכיב שסגנון זה כמעט ואינו נפוץ ביצירתו של ריברה, אך שימש מקור השראה לציירים שבאו אחריו.

נקודת המבט של היצירה, שמוקד העניין שלה נמוך יחסית, וכן הפורמט המוארך של הציור, מצביעים על כך שהוא יועד לצפייה מזווית נמוכה, ייתכן כי הוצב מעל דלת או חלון.

## קישורים חיצוניים

## הערות שוליים

קטגוריה:יצחק בציורים
קטגוריה:יעקב בציורים
קטגוריה:ציורי שמן
קטגוריה:ציורי התנ"ך
קטגוריה:ציורים מהמאה ה-17
קטגוריה:רבקה בציורים
קטגוריה:ילדים בציור
בהדד אספהבוד

**סייד בהדד אספהבוד מירחוסיין זאדה סראבי Seyed Behdad Esfahbod MirHosseinZadeh Sarabi** (פרסית سید بهداد اسفهبد میر حسین زاده سرابی ; נולד ב-27 בספטמבר 1982) הוא מהנדס תוכנה איראני-קנדי, מפתח תוכנה חופשית ומפיק. סרטים דוקומנטריים. הוא ידוע בעיקר בזכות יצירת HarfBuzz, ספריית תוכנה חופשית לעיצוב טקסט.

## השכלה
אספהבוד הוא בעל תואר שני במנהל עסקים מבית הספר לניהול רוטמן באוניברסיטת טורונטו, ותואר שני במדעי המחשב מאוניברסיטת טורונטו, ותואר ראשון במדעים מאוניברסיטת שריף בהנדסת מחשבים (תוכנה).

במהלך לימודיו בבית הספר התיכון זכה אספהבוד במדליית כסף באולימפיאדה הבינלאומית באינפורמטיקה 1999 ולאחר מכן בזהב בשנת 2000.

## קריירה
אספהבוד עבד ברד האט. בשנת 2010 עבר לגוגל, שם עבד כמהנדס תוכנה בכיר, ובין פברואר 2019 ועד 1 ביולי 2020 היה מהנדס תוכנה בפייסבוק. בשנים האחרונות החל להפיק סרטים דוקומנטריים עטורי פרסים.

## פרויקטי תוכנה בולטים
אספהבוד היה בין המייסדים של Sharif FarsiWeb Inc. אשר ביצעה פרויקטים בינלאומיים וסטנדרטיזציה הקשורים לקוד פתוח ולשפה הפרסית. הוא היה דירקטור בקרן GNOME מ-2007 עד 2010, וכיהן כנשיא מ-2008 עד 2009.

אספהבוד הוא מומחה להנדסת גופנים ובינאום, דובר תדיר בסדנאות וכנסים. הוא תרם לפרויקטים רבים בקוד פתוח. בין הפרויקטים שהוא הוביל הם ספריות Cairo, fontconfig, HarfBuzz ו־Pango, אשר מהוות חלקים סטנדרטיים מסביבת שולחן העבודה של GNOME, דפדפן האינטרנט Google Chrome וחבילת התוכניות LibreOffice. הוא זכה בפרס קוד פתוח של O'Reilly בשנת 2013 על עבודתו ב-HarfBuzz.

## מעצר באיראן
אספהבוד נעצר על ידי אגף המודיעין של משמרות המהפכה האסלאמיות במהלך ביקור ב-2020 בטהראן. לאחר מכן הועבר לכלא אווין, שם הופעל עליו לחץ פסיכולוגי והוא נחקר בבידוד למשך 7 ימים. כל נתוניו האישיים הורדו מכל המכשירים שלו. כוחות הביטחון האיראניים הרשו לו ללכת בהתבסס על הבטחתו לרגל אחרי חבריו ברגע שיחזור לארצות הברית.

## חיים אישיים
לאספהבוד אח ואחות. הוא פאנסקסואל.

## קישורים חיצוניים
* 

* דף הבית האישי של בהדד אספהבוד
* הטוויטר של Behdad Esfahbod
* בהדד אספהבוד ב-IMDb

## הערות שוליים

קטגוריה:עובדי גוגל
קטגוריה:בוגרי אוניברסיטת טורונטו
קטגוריה:מהנדסים איראנים
קטגוריה:מהנדסים קנדים
קטגוריה:ילידי 1982
גירוש הגר וישמעאל (יאן ויקטורס)

**גירוש הגר וישמעאל** הוא ציור מאת האמן ההולנדי יאן ויקטורס, שנוצר בשנת 1650. הציור מציג את הרגע הדרמטי שבו הגר ובנה ישמעאל מגורשים מבית אברהם, בהתאם לתיאור בספר בראשית, פרק כ"א. ויקטורס, שהיה קלוויניסט אדוק ותלמידו של רמברנדט, הרבה לצייר סצנות מקראיות בעלות מסר רגשי עמוק, תוך שימוש בטכניקות אור-צל אופייניות לאמנות הבארוק ההולנדי.
יצירה זו היא דוגמה מובהקת ליכולת האמן להביע רגשות דרך קומפוזיציה, אור וצל, והבעת פנים. היצירה מציגה את הסיפור המקראי מנקודת מבט אמפתית כלפי הגר ובנה, תוך שילוב סמלים דתיים ואלגוריים הרלוונטיים לתקופתו. היצירה נמצאת ברשות מוזיאון ישראל.

## תיאור הציור
במרכז היצירה ניצב אברהם, המתואר בדמות אצילית ולבוש בבגדים מפוארים עם סממנים אוריינטליים, כגון טורבן וגלימת פרווה, המעניקים לו מראה מכובד. הגר, הלבושה בבדים פשוטים אך מוארת באור רך, נראית במצב של תחינה ופליאה, כאשר ידיה פוכרות בתנועת ייאוש והשלמה. ישמעאל, המלווה את אמו, מתואר כילד צעיר הלבוש כצייד, עם אשפת חיצים על גבו – רמז לעתידו כקשת במדבר. שרה עומדת בסמוך לדלת הולנדית אופיינית, כשהחלק העליון שלה פתוח. היא ניצבת בצל, מבטה נוקשה ויד אחת מונחת על לִבה בתנוחה החלטית, בעוד ידה השנייה מצביעה על כיוון היציאה. תיאור זה מדגיש את דמותה כסמכות המובילה את הגירוש.

## קומפוזיציה ואמצעים אמנותיים
ויקטורס יצר תחושת אינטימיות חזקה באמצעות קלוז-אפ דרמטי ודחיסת הדמויות למישור הקדמי של הציור. הוא ויתר על רקע נרחב והשתמש באור להדגשת הדמויות המרכזיות, כאשר הגר וישמעאל מוארים, ואילו שרה נותרת מוצלת, מה שמדגיש את הדיכוטומיה ביניהן.

אחד האלמנטים המרכזיים ביצירה הוא האינטראקציה בין הידיים: ידה של שרה מכוונת את הגר החוצה, בעוד ידו של ישמעאל מושטת אל אביו, כמבקשת חיבור אחרון. ידו המורמת של אברהם בתנוחת ברכה יוצרת מעגל סמלי של פרידה והגנה על בנו. השימוש בהילה של אור סביב ראשו של ישמעאל מרמז על הברכה האלוהית המובטחת לו.

## משמעות ופרשנות
למרות שהסיפור המקראי אינו מציין במפורש שאברהם בירך את ישמעאל לפני גירושו, ויקטורס בחר להוסיף אלמנט זה, מה שמעניק לסצנה ממד של חסד אבהי. אהדתו של הצייר נתונה בבירור להגר ולבנה, כאשר הדמויות המוארות שלהן משדרות כאב ואצילות, בניגוד לקשיחותה של שרה המוצגת בצללים.

## סגנון והשפעות
הציור נושא את חותם השפעתו של רמברנדט, בעיקר בשימוש במשחקי אור וצל להדגשת רגשות הדמויות. כמו כן, ניתן להבחין בהשפעת מורהו של רמברנדט, פייטר לאסטמן, בתיאור ההבעות הדרמטיות ובפרשנות האישית של הסיפור המקראי.

## הקשרים תרבותיים והיסטוריים
ייתכן שליצירה זו, כמו לציורים הולנדיים נוספים מאותה תקופה, יש משמעות אלגורית רחבה. חוקרים מציעים כי סיפור הגר וישמעאל שימש גם כמטפורה לשחרור דתי ופוליטי – בין אם כסמל ליציאתה של הולנד מעול ספרד הקתולית לאחר הסכם וסטפליה (1648), ובין אם כהזדהות עם גורלם של יהודים אנוסים ששבו ליהדות.

## קישורים חיצוניים
* התמונה, באתר מוזיאון ישראל

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-17
קטגוריה:אברהם בציורים
קטגוריה:הגר בציורים
קטגוריה:שרה בציורים
קטגוריה:ילדים בציור
עזיבת האישה השונמית

**עזיבת האישה השונמית** או **אברהם מגרש את הגר וישמעאל** הוא ציור שיוחס בעבר לרמברנדט ואן ריין, אך מחקר מאוחר יותר הצביע על כך שהוא ככל הנראה נוצר בסדנתו, ייתכן בידי תלמידו פרדיננד בול. הוא נמצא כעת במוזיאון ויקטוריה ואלברט בלונדון. היצירה מתארת את הגר וישמעאל או את האישה השונמית עליה מסופר בספר מלכים, ב' ד'.

## תיארוך וייחוס
הציור נושא חתימה ותאריך: *Rembrandt f. 1640*, ולכן נחשב במשך שנים רבות ליצירתו המקורית של רמברנדט. עם זאת, כבר בשנת 1671 הופיע תיעוד המייחס אותו ל"בן חסותו של רמברנדט". בשנת 1989, במסגרת כרך 3 של "Corpus of Rembrandt Paintings" מאת "פרויקט המחקר של רמברנדט", נקבע כי מדובר ביצירה שנוצרה ככל הנראה בסדנתו של רמברנדט בשנת 1640, ואולי אף על ידי פרדיננד בול.

## תיאור היצירה
במאה ה-18 זוהה הציור כמתאר את גירוש הגר וישמעאל, אך בשנת 1966 הוצע שהוא מציג את סיפור האישה השונמית, המתוארת בספר מלכים ב', פרק ד'. עם זאת, בחינה מחודשת של היצירה, ההקשר האיקונוגרפי והמסמכים הקשורים אליה מחזקת את הזיהוי המקורי כגירוש הגר וישמעאל.

הקומפוזיציה של הציור דומה מאוד לזו של תחריט רמברנדט משנת 1637 (Bartsch 30), המתאר את אותו נושא. כמו כן, היא כוללת אלמנטים שמתחברים באופן הדוק לתיאור המקראי בספר בראשית, פרקים ט"ז וכ"א: הגר, שהייתה שפחתה המצרית של שרה, ניתנה לאברהם והביאה לעולם את ישמעאל. לאחר לידת יצחק, דרשה שרה מאברהם לגרש את הגר ובנה. בהתאם לפסוקים, "וַיַּשְׁכֵּם אַבְרָהָם בַּבֹּקֶר, וַיִּקַּח לֶחֶם וְחֵמַת מַיִם וַיִּתֵּן אֶל-הָגָר... וַיְשַׁלְּחֶהָ" (בראשית כ"א, י"ד).

#### ניתוח איקונוגרפי וטכני
הציור משקף סממנים חזותיים התואמים לתיאור המקראי:
* דמותו של ישמעאל נראית כמתבגר, בהתאם למסופר בבראשית, בשונה מהנער הצעיר המלווה את האישה השונמית בסיפור המקביל במלכים.
* נוכחות חמת המים התואמת את האזכור המקראי של "חמת מים".
* אשפת החיצים שעל מותני ישמעאל מתכתבת עם תיאורו בהמשך הסיפור: "וַיְהִי רֹבֶה קַשָּׁת" (בראשית כ"א, כ').
* הדמות המרכזית, ככל הנראה אברהם, נראית כמשלחת את הגר בברכת פרידה.

צילום רנטגן של היצירה גילה כי היא עברה שינויים משמעותיים במהלך השנים. הרקע והנוף נצבעו מחדש באופן נרחב, והוספה קשת ארכיטקטונית שאינה חלק מהתכנון המקורי. כמו כן, סביר להניח שהציור היה במקורו תיאור של סצנה באור יום, שהוסב לאחר מכן לסצנה לילית. שינוי זה משפיע על אווירת היצירה, אך אינו תואם לחלוטין את הטקסט המקראי, המציין כי גירוש הגר וישמעאל התרחש בשעות הבוקר.

בהתבסס על ממצאים היסטוריים, טכנולוגיים ואיקונוגרפיים, נראה כי הציור תואם ברוב היבטיו את סיפור גירוש הגר וישמעאל. אף שהיצירה אינה נחשבת עוד לעבודה מקורית של רמברנדט, היא משקפת היטב את סגנון סדנתו ואת השפעתו על תלמידיו, בהם פרדיננד בול.

## הערות שוליים

קטגוריה:אברהם בציורים
קטגוריה:ציורי שמן
קטגוריה:ציורי התנ"ך
קטגוריה:ציורים מהמאה ה-20
קטגוריה:הגר בציורים
פודיניצ'ניה

**פודיניצ'ניה** (באנגלית: **Fodinichnia;** ביחיד: **fodinichnion**) הם מאובני עקבות שנוצרו על ידי אוכלי רקבובית שחפרו באזורים שלימים נהיו המשקעים, בחיפוש אחר מזון. הם נוטים לדפוסים חוזרים (כגון כונדריטים, *Chondrites*) או ספרייטים (*spreites*, למשל ריזוקוראליום, *Rhizocorallium*), שזו הצורה שמשקפת את אסטרטגיית ההזנה השיטתית שבה משתמש האורגניזם כשהוא סורק את המשקעים. היווצרות משקעים גורמת לרוב למבנים ללא חלקים חופפים, שכן האורגניזם שלימים נוצר ממנו המשקע, נהג לייעל את דרך ההזנה שלו על ידי הימנעות ממעבר באותו אזור יותר מפעם אחת. התנהגות הימנעותית זו נקראת פובוטקסיס (phobotaxis).

צורת הפודיניצ'ניה יכולה להניב עדות לסביבת ההיווצרות של המשקעים שבהם הם נוצרו. לדוגמה, עקבות עם ענפים מתפתלים עשויות לשקף תנאי סביבה דלים בחומרי תזונה, והם מעידים על כך שהאורגניזם היה צריך לבלוע יותר חומרי תזונה ולנוע יותר על מנת לרכוש את אותה כמות הזנה, לעומת סביבה עשירה בחומרי מזון, שבה היה די בתנועה ישרה כדי לצרוך את המזון המספק לשם קיום.

## ראו גם
* מאובן עקבות
קטגוריה:מאובנים
קטגוריה:פלאונטולוגיה
אברהם מגרש את הגר וישמעאל (גוארצ'ינו)

**אברהם מגרש את הגר וישמעאל** הוא ציור שמן על בד שנוצרה בשנת 1657 על ידי הצייר גוארצ'ינו. הציור הוזמן ממנו על ידי עיריית צ'נטו כדי להעניק אותו לקרדינל לורנצו אימפריאלי, נציג האפיפיור בפרארה. כיום הציור תלוי בגלריה פִּינָקוֹטֵקָה די בררה  במילאנו.

## היסטוריה ותיאור
נושא היצירה הוא תיאור הלקוח מספר בראשית, כ"א. הוא מתאר את האירוע שבו אברהם מגרש את הגר ואת בנו ישמעאל. לפי ספר בראשית, הגר הייתה שפחתה של שרה, אשתו של אברהם, וכאשר היה בן 86, ביקשה ממנו להימצא עם הגר כדי שהיא תלד בן. ארבע עשרה שנה לאחר מכן, שרה ילדה לאברהם בן, יצחק, כשהיה בן 100. שרה הורתה לאברהם לשלוח את הגר וישמעאל, והוא עשה זאת לאחר שזכה להבטחת אלוהים שזה נעשה בהתאם לרצונו.

גוארצ'ינו בחר את הרגע שבו אברהם מגרש את הגר. כל ארבע הדמויות קרובות אחת לשנייה. אברהם מתואר באופן מסורתי עם זקן וכובע טורבן. הוא פונה אל השפחה. לצדה תלוי שק על שכמה. מאחורי אברהם, כשהיא פונה אליו בגבה, עומדת שרה. היא אחראית לכל המצב, אך למרות שהיא פונה לאחור, היא מקשיבה בקפידה לשיחה. בצד הנגדי עומד ישמעאל בוכה, מנסה להסתתר בזרועות אמו. אברהם נראה כמתייסר. המחווה של ידו הימנית מצווה באופן חזק על היציאה, אך היד השמאלית עושה את סימן הברכה.

## קישורים חיצוניים

## הערות שוליים

קטגוריה:אברהם בציורים
קטגוריה:ציורי שמן
קטגוריה:ציורים מהמאה ה-17
קטגוריה:ציורי התנ"ך
קטגוריה:הגר בציורים
קטגוריה:שרה בציורים
קטגוריה:גוארצ'ינו: ציורים
פובוטקסיס

**פובוטקסיס** (באנגלית: **Phobotaxis**) היא תגובה התנהגותית אקראית לכל הצורות של גירויים אברסיביים (דוחים). תגובה פובית חיובית היא תגובה שבה הפעילות מוגברת או שהאורגניזם נע לעבר הגירוי. הפוביה בהקשר זה היא החשש מהימנעות מהגירוי, אם הגירוי מייצג מזון, מקור חום ואור או מחסה. תגובה פובית שלילית מוגדרת כתגובה שבה הפעילות פוחתת או האורגניזם מתרחק מהגירוי, כשמדובר בגירוי מפחיד או מסוכן.

ברמה החיידקית, פובוטקסיס נראית באופן קבוע בהתאם לפוטוטקסיס, שהיא תנועה אקראית בתגובה לאור. בפרוטובקטריה רודוספיריליום רוברום (Rhodospirillum rubrum), נוכחות יון ברזל יוצרת אורך גל אור שאינו נוח לפעילות פיזיולוגית. מצב זה מעורר תגובה פוטו-פובוטקטית (פובוטקסיס כלפי אור) חיובית, שבה הפרוטובקטריה נעה לעבר אור כחול וכמעט על סגול (UV). התגובה הפובית מסווגת כתגובה פוטו-פובוטקטית.

התוצר הפוטוכימי של קומפלקס ברזל פועל כגירוי כימי, מה שהופך זאת גם לדוגמה של כימוטקסיס. באאוקריוט אאוגלנה (Euglena), פובוטקסיס חיובי ופוטוטקסיס חיובי מציגים כמעט את אותם ספקטרומי פעולה, מה שמספק ראיות נוספות לקשר ביניהם. קיימות גם עדויות התומכות בפוטו-פובוטקסיס בשילוב עם הובלת אלקטרונים הדרושה בפוטוסינתזה עבור שתי אצות ספציפיות: פורמידיום אונסינאטום (Phormidium uncinatum) ופורמידיום אוטומנאלה (Ph. autumnale).

אין עדויות רבות לפובוטקסיס בתגובה לגירויי מישוש, אך יש עדויות המצביעות על כך שמינים מגיבים בדרכים שממקסמות את המשאבים הדרושים, למשל מזון. ניסוי שדימה שובלי תנועות של מאובני עקבות במעבר בין התקופות הגאולוגיות אדיקר וקמבריון הראה שאלו שעסקו בפובוטקסיס, למשל הימנעות משבילים שמצביעים על אזורים שכבר נוצלו, צברו משאבים רבים יותר והיו בעלי יעילות חיפוש גבוהה יותר. חיפוש זה אחר משאבים כרוך בשינויים בדפוסי התנועה, לכיוון של תנועה לא סדירה, בשילוב גרביטקסיס, שהיא תנועה בתגובה לשינויים בכוח המשיכה, וכימורספציה (chemoreception; היכולת לזהות קלט כימי) כדי לזהות את הדפוס המרחבי של הריחות ולנוע בתגובה למרכיבים כימיים.

## הערות שוליים

קטגוריה:אתולוגיה
קטגוריה:ביולוגיה
יורי סרדרוב

**יורי סרדרוב**, (באנגלית: **Yuri Sardarov**; נולד ב-28 בינואר 1988) הוא שחקן ומפיק אמריקאי.

## ראשית חייו
יורי סרדרוב הוא חצי גאורגי וחצי ארמני. הוא עבר לארצות הברית בגיל שנתיים. הוריו וסביו היו מוזיקאים. סרדרוב נקרא על שם סבו, אליו הוא קרוב מאוד, ויש להם קעקועים קיריליים תואמים. יש לו אח, ניק, שצעיר ממנו באחת עשרה שנים. סרדרוב למד בתיכון גלנברוק נורת', ליד שיקגו, החל מכיתה י"א. הוא סיים את לימודיו בשנת 2006. בשנת 2010 הוא סיים תואר בתיאטרון בבית הספר למוזיקה, תיאטרון ומחול של אוניברסיטת מישיגן.

## קריירה
### שיקגו FIRE
בשנת 2012 הוא החל לשחק בתפקידו הראשון בטלוויזיה. הוא גילם את לוחם האש בריאן "אוטיס" בסדרת הטלוויזיה "שיקגו FIRE", הוא גילם את התפקיד הנ"ל למשך 7 שנים, כאשר בשנת 2019 הוא הודיע שהוא עוזב את הסדרה לאחר 8 עונות. תפקידו של אוטיס הוא התפקיד הראשי היחיד שסרדרוב גילם בטלוויזיה עד עצם היום הזה.

סרדרוב גם הופיע בסדרות הבת של "שיקגו FIRE" – "שיקגו PD" ו"שיקגו MED", כאשר הוא גילם את תפקידו של אוטיס. לעומת תפקידו ב"שיקגו FIRE", תפקידו בסדרות הבת שלה היה תפקיד משני עד אורח.

## חיים אישיים
הוא מחלק את זמנו בין לוס אנג'לס לשיקגו. במהלך הצילומים ל"שיקגו FIRE", הוא גר עם שותפיו לסט, ג'ו מינוסו וצ'ארלי בארנט. יש לו בת זוג, מדלן.

## פילמוגרפיה
### טלוויזיה

### קולנוע

### סרטים קצרים

## קישורים חיצוניים

## הערות שוליים

קטגוריה:מהגרים מברית המועצות לארצות הברית
קטגוריה:אמריקאים ממוצא ארמני
קטגוריה:בוגרי אוניברסיטת מישיגן
קטגוריה:אמריקאים שנולדו ב-1988
בני דור

**בני דור** (נולד ב-16 ביולי 1963) הוא קצין צה"ל במילואים בדרגת אלוף-משנה, שהוביל באופן תקדימי את קליטתן של אלפי נשים לשירות מילואים ביחידות פיקוד העורף בתחילת שנות האלפיים, הפעיל לראשונה גיוס של מאות חיילות מילואים בצו 8, ובתפקידו האחרון בצה"ל היה מפקד בסיס הקליטה והמיון (בקו"ם) לפני שאוחד עם מנהל הגיוס ליחידת מיטב.

## ביוגרפיה
דור נולד ב-1963 ברמת גן, בן לנחמה ויוסף. בשנת 1983 התגייס לחיל התותחנים לאחר לימודים במסגרת העתודה האקדמית. הוסמך כקצין שלישות בשנת 1984 ושירת בין היתר כקצין כח אדם של עוצבת געש וכראש לשכתו האלוף יורם יאיר בתקופתו כראש אכ"א.

במבצע ענבי זעם שימש דור כקצין השלישות האוגדתי של עוצבת המפץ בפיקוד הצפון, בדרגת סגן אלוף, ועם פתיחת המבצע היה אחראי על פינוי תושבי העיר קריית שמונה.

במהלך שהות צה"ל ברצועת הביטחון בלבנון שימש דור בתפקידים שונים בפיקוד הצפון, וביציאת צה"ל מלבנון בשנת 2000 שימש קצין השלישות האוגדתי של עוצבת געש.

בספטמבר 2001 הועלה דור לדרגת אלוף-משנה ומונה לתפקיד קצין השלישות הפיקודי של פיקוד העורף. בעקבות פיגועי 11 בספטמבר בארצות הברית וכחלק מההיערכות למלחמת המפרץ השנייה הוביל דור את קליטתן של אלפי נשים לשירות מילואים ביחידות פיקוד העורף. במהלך מלחמת המפרץ השנייה הוציא דור לפועל לראשונה את גיוסן של מאות חיילות מילואים בגיוס חירום (צו 8).

בחודש יולי 2003 מונה דור לתפקיד מפקד בסיס הקליטה והמיון (בקו"ם). תחת פיקודו של דור זכה הבקו"ם פעמיים במקום הראשון בתחרות פרס הרמטכ"ל ליחידות מצטיינות. הוא שימש בתפקיד זה עד שנת 2005, עת סיים את שירות הקבע (לאחר מכן הוקמה יחידת מיטב, שאיחדה תחתיה את מנהל הגיוס ואת הבקו"ם).

במלחמת "חרבות ברזל" גויס דור למרכז השליטה שהוקם במחנה "שורה" למשימת הטיפול בזיהוי וקבורת חללי טבח שבעה באוקטובר.

עם סיום שירותו הצבאי שימש דור בתפקיד סמנכ"ל משאבי אנוש בחברות שעסקו בחידוש כריית הנחושת במכרות תמנע.

דור הוא בוגר אוניברסיטת בר-אילן בלוגיסטיקה וכלכלה, לימודים אותם סיים כמצטיין דיקאן, ומוסמך במנהל עסקים מאוניברסיטת תל אביב. בנוסף, דור הוא בוגר בהצטיינות של הקריה האקדמית אונו במשפטים ומוסמך בהצטיינות במשפטים מאוניברסיטת בר-אילן.

## ראו גם
* שירות נשים בצה"ל
* שירות המילואים בישראל
* ישראל במלחמת עיראק (מלחמת המפרץ השנייה)

## הערות שוליים

קטגוריה:אלופי-משנה בצה"ל
קטגוריה:בוגרי אוניברסיטת בר-אילן
אליעזר מצליח

**אליעזר מצליח** (בספרדית: **Eliezer Masliah**; נולד ) הוא מדען, נוירופתולוג. כיהן בתפקיד מנהל החטיבה למדעי המוח ב בין השנים 2016 עד 2024.

בספטמבר 2024, נחשף חשד לזיוף, מניפולציה של תמונות, ב-132 מאמרי מחקרים של מצליח, והועלו חששות לגבי נכונות הנתונים במחקריו, שהשפיעו על טיפולי אלצהיימר ופרקינסון, פטנטים פרמצבטיים וניסויים קליניים.

## רקע אקדמי
מצליח למד רפואה ב וסיים בשנת 1982. לאחר הכשרת בתר-דוקטורט באוניברסיטת קליפורניה בסן דייגו (UCSD) הוא קיבל מינוי לפרופסור במסלול קביעות במחלקה למדעי המוח וכן בפתולוגיה, באוניברסיטה זו. במקביל הוא ניהל את המרכז הנוירופתולוגי של "המרכז לחקר מחלת האלצהיימר של שירלי-מרקוס". בשנת 2016 מונה מצליח לתפקיד ראש חטיבת מדעי המוח של המכון הלאומי להזדקנות, בארצות הברית.

מצליח פרסם יותר מ-800 מאמרי מחקר, שחלק גדול מהם נמצא כעת בבדיקה, בחשד שהם מכילים תמונות שעברו מניפולציות, כדי לתמוך במסקנות מסוימות, השונות מהנתונים האמיתיים.

בספטמבר 2024, פרסם ה-NIH שמצליח אינו משמש עוד בתפקיד מנהל החטיבה למדעי המוח.

## התנהלות פסולה במחקר
בספטמבר 2024, פורסמו ממצאי תחקיר של כתב העת Science בו נחשף ש ב-132 מאמרים אקדמיים שפרסם מצליח בספרות המקצועית, נערכה מניפולציה של תמונות, שהובאו כדי לתמוך, כביכול, בתוצאות מחקריו. תיק מסמכים בן 286 עמודים שנערך על ידי אנליסטים משפטיים ומדעני מוח, הצביע על מקרים חוזרים ונשנים של מניפולציה בצילומי תספיג חלבון, שכללה שימוש חוזר בצילומים ועריכה דיגיטלית, לאורך עשרות שנות עבודתו. האשמות אלו כללו מחקרים מכריעים הקשורים לאלצהיימר ולמחלת פרקינסון, במיוחד סביב חלבון אלפא-סינוקלאין.

התיק נשלח ל במאי 2023 והמכון הלאומי להזדקנות התבקש לחקור מיד את החשדות להתנהגות מחקרית פסולה. החקירה החלה בדצמבר 2023.

ב-26 בספטמבר 2024, הודיע ה-NIH כי בעקבות חקירה, המכון מצא ממצאים של "ד"ר אליעזר מצליח ביצע התנהגות מחקרית בלתי תקינה, עקב זיוף או בדייה הקשורים לשימוש חוזר ולתיאור מטעה של תמונות שנועדו לייצג תוצאות ניסוי שונות, בשני מחקרים...".

החשדות כוללת מאמרים שהשפיעו על ניסויים קליניים והחלטות השקעת משאבים בתעשיית התרופות. 238 פטנטים פעילים מצטטים מאמרים של מצליח המכילים לכאורה, תמונות ונתונים שאינם אמיתיים.

הממצאים השפיעו על תעשיית התרופות לטיפול בפרקינסון. ובמיוחד על התרופה הניסיונית Prasinezumab. מחקר שלב II שדווח באוגוסט 2022 לא מצא השפעה סטטיסטית מובהקת של התרופה לעומת פלצבו על מדדים של התקדמות מחלת פרקינסון. מספר מאמרים שעמדו בבסיס הפיתוח של Prasinezumab סומנו ככאלו שנערכו בהם מניפולציות.

על פי מנוע חיפוש הפטנטים של גוגל, מצליח רשום כממציא של 28 פטנטים, הקשורים לתרופות.

מצליח לא הגיב בפומבי על ממצאים אלה. החל מנובמבר 2024 הוא אינו רשום כחלק מהצוות של המכון הלאומי להזדקנות באתר האינטרנט שלהם.

## קישורים חיצוניים
* הדו"ח המלא של התחקיר שהעלה חשדות על מאמריו של אליעזר מצליח (באנגלית)

## הערות שוליים

קטגוריה:מהגרים ממקסיקו לארצות הברית
קטגוריה:מדעני מוח אמריקאים
קטגוריה:סגל אוניברסיטת קליפורניה בסן דייגו 
קטגוריה:זיופים של מסמכים
קטגוריה:אמריקאים שנולדו ב-1959
ושתי (אדווין לונג)

**ושתי** הוא ציור שמן על בד משנת 1879 מאת הצייר האנגלי אדווין לונג המתאר דמות במגילת אסתר בתנ"ך העברי. לונג הושפע מאוד מציוריהם של ולסקז ומאסטרים ספרדים אחרים, ומתמונותיו המוקדמות יותר. הוא שוכן במוזיאון ובגלריה באוניברסיטת בוב ג'ונס.

## הסיפור המקראי
הציור שלו של ושתי לוכד את הפתיחה הדרמטית של הנרטיב המקראי של סירובו של ושתי לזימון המלך. ושתי הייתה מלכת פרס ואשתו הראשונה של מלך פרס אחשוורוש במגילת אסתר. אחשוורוש ציווה על הסריסים הראשיים שלו לבצע את פקודתו להביא את המלכה ושתי לעמוד בפני אנשי החצר שלו ולהפגין את יופיה יוצא הדופן. אבל היא נדחתה. היא גורשה בגלל סירובה להופיע במשתה של המלך כדי להראות את יופיה כרצונו של המלך. היא נתפסת כגיבורה עצמאית בפמיניזם.

## פרשנות היצירה
[250px|ממוזער|שמאל|[אסתר המלכה (אדווין לונג)|אסתר המלכה, ציור מעשה ידי לונג]]
אדווין לונג היה צייר בריטי, חבר באקדמיה המלכותית לאמנויות בלונדון, שהתפרסם בזכות תשומת ליבו הקפדנית לפרטים היסטוריים ויכולתו להשתמש במרקמים חזותיים להעשיר את יצירותיו. בין עבודותיו הבולטות נמנות שתי יצירות המתמקדות בדמויות מקראיות: "ושתי מסרבת לצו המלך" ו"המלכה אסתר".

הציור "ושתי" מתאר את הרגע הדרמטי שבו ושתי, מלכת פרס, מסרבת להיענות לקריאת המלך אחשוורוש. ביצירה זו, לונג מציג את ושתי בדמות מלאת הדרת כבוד, המדגישה את עוצמתה ונחישותה. הציור הוצג לראשונה בשנת 1879 בבית ברלינגטון בלונדון, וכיום הוא חלק מאוסף מוזיאון ואולם התצוגה באוניברסיטת בוב ג'ונס.

## היצירות "ושתי" ואסתר המלכה"
היצירה "אסתר המלכה" מתמקדת בדמותה של אסתר, המלכה היהודייה שהצילה את עמה מגזירת השמדה. לונג מציג את אסתר בתנוחה צנועה, עם הבעה מאופקת ומלנכולית, המשקפת את המתח והאתגרים שעמדו בפניה. גרסה מקורית של ציור זה נמצאת כיום בגלריה הלאומית של ויקטוריה במלבורן, אוסטרליה. שתי היצירות מדגימות את יכולתו של לונג לתרגם נרטיבים ספרותיים לתמונות חזותיות עשירות, המשלבות דיוק היסטורי עם עומק רגשי.

## הערות שוליים

קטגוריה:דיוקנאות נשים
קטגוריה:ציורי התנ"ך
קטגוריה:ציורים מהמאה ה-19
הנישואים הראשונים של ג'ורג'י ומנדי

**הנישואים הראשונים של ג'ורג'י ומנדי** (באנגלית: **Georgie & Mandy's First Marriage**) היא סדרת סיטקום אמריקאית, שנוצרה על ידי צ'אק לורי,  ו.

זוהי הסדרה השלישית בזיכיון "המפץ הגדול". היא מהווה ספין אוף וסיקוול של "שלדון הצעיר" ופריקוול של "המפץ הגדול".

הסדרה מתרחשת בשנים 1994–1995.

הסדרה עלתה לשידור ב-17 באוקטובר 2024 ברשת "CBS". בפברואר 2025 הסדרה חודשה לעונה שנייה, שעלתה לשידור ב-16 באוקטובר 2025. בינואר 2026 הסדרה חודשה לעונה שלישית.

## רקע עלילתי
הסדרה מתמקדת בזוג הצעיר מנדי וג'ורג'י המתגוררים בטקסס בשנות התשעים ומתמודדים עם אתגרי משפחה ועבודה.

## שחקנים ודמויות
### ראשי
* מונטנה ג'ורדן בתור **ג'ורג'י קופר**, אחיו הגדול של שלדון בסדרה "שלדון הצעיר".
* אמילי אוסמנט בתור **מנדי מקאליסטר**, בת זוגו של ג'ורג'י, המבוגרת ממנו ב־12 שנים. האמא של בתם קונסטנס.
* רייצ'ל ביי ג'ונס בתור **אודרי מקאליסטר**, אמא של מנדי.
* ויל סאסו בתור **ג'ים מקאליסטר**, אבא של מנדי.
*  בתור **קונור מקאליסטר**, האח הצעיר של מנדי.
* ג'סי פרז בתור **רובן**, עמית לעבודה של ג'ורג'י.

### אורח
* זואי פרי בתור **מארי קופר**, אמא של ג'ורג'י.
* לאנס ברבר בתור **ג'ורג' קופר**, אבא של ג'ורג'י.
* רייגן רבורד בתור **מיסי קופר**, אחותו של ג'ורג'י.
* אנני פוטס בתור **קוני טאקר**, סבתא של ג'ורג'י.
* קרייג טי. נלסון בתור **דייל באלארד**, בן הזוג של קוני.
* מאט הובי בתור **הכומר ג'ף דיפורד**.
* דוק פארו בתור **וויין ווילקינס**, עמית לעבודה של ג'ורג'י.
*  בתור **שריל האצ'ינס**.

## סקירת הסדרה

## הפקה
בינואר 2024, התפרסם כי רשת "CBS" מתקרבת להחלטה להזמין את הפקתה של סדרת ספין אוף של "שלדון הצעיר", שבמרכזה יככבו דמויותיהם של ג'ורג'י ומנדי. במרץ 2024, התפרסם כי הסדרה הוזמנה והפקתה, בהובלת יוצרי "שלדון הצעיר" ו"המפץ הגדול", תעשה על ידי חברות ההפקה "Chuck Lorre Productions"  ו-"Warner Bros. Television Studios" . במאי 2024, הוכרז שם הסדרה. ביולי 2024, התפרסם כי החלו צילומי הסדרה מול קהל חי באולפן של "האחים וורנר" הממוקם בקליפורניה, והיא תעלה לשידור ב-17 באוקטובר 2024.

## פרסים ומועמדויות

## קישורים חיצוניים

## הערות שוליים

קטגוריה:CBS: תוכניות וסדרות
קטגוריה:האחים וורנר: סדרות טלוויזיה
קטגוריה:קומדיות מצבים אמריקאיות
קטגוריה:סדרות טלוויזיה על משפחות
קטגוריה:סדרות ספין-אוף אמריקאיות
קטגוריה:סדרות פריקוול
קטגוריה:סדרות טלוויזיה אמריקאיות שעלו לשידור בשנת 2024
קטגוריה:תוכניות טלוויזיה באנגלית
The OA

**The OA** היא סדרת טלוויזיה אמריקאית בת 16 פרקים מסוג מסתורין, מדע בדיוני ופנטזיה אשר נוצרה על ידי בריט מרלינג וזאל בטמנגליג'. הסדרה הפכה לראשונה זמינה לצפייה בנטפליקס ב-16 בדצמבר 2016.

למרות שיוצרי הסדרה תכננו את הסדרה כך שהיא תכיל בסופו של דבר חמש עונות, ב-5 באוגוסט 2019 נטפליקס החליטה לבטל את המשך הפקת הסדרה, ועל כן היא נותרה עם סוף לא פתור.

## תקציר העלילה
עלילת הסדרה מתמקדת בפרירי ג'ונסון, אישה עיוורת צעירה שנעלמה במשך שבע שנים באורח מסתורי, ושבה פתאום במפתיע כאשר כעת, באורח פלא, היא מסוגלת לראות. עם שובה, היא מתעקשת שאחרים יקראו לה "ה-OA" (מונח שמשמעותו הוא "המלאך המקורי") ומסרבת לספר להוריה המאמצים או ל-FBI מה בדיוק קרה לה בתקופה שהיא נעלמה. בהמשך היא מרכיבה בסתר קבוצה של חמישה אנשים, הכוללת ארבעה תלמידי תיכון בעיתיים ומורה, ומחליטה לספר להם את סיפורה יוצא הדופן.

בשיחותיה עם אותה הקבוצה היא מספרת להם שהיא נחטפה על ידי מדען בשם ד"ר האפ פרסי אשר ערך ניסויים על אנשים שעברו חוויות סף מוות, מתוך האמונה שיש להם את היכולת לנוע בין ממדים. במהלך התקופה בה היא הייתה בשבי, פרירי ויתר האנשים שנחטפו על ידי אותו המדען, עליהם הוא ערך ניסויים רבים, למדו את הטכניקה אשר מאפשרת להם לפתוח פורטל לממדים אחרים, ובאופן זה הם נמלטו מהשבי. משום שפריירי משוכנעת שהמודעות לדרך בה ניתן לעבור בין ממדים חיוניות לאנושות, היא מחליטה לשתף את המידע עם הקבוצה על מנת להכין אותה לאירוע עתידי גדול שעלול לשנות את העולם.

## צוות השחקנים הראשי
* בריט מרלינג בתפקיד פריירי ג'ונסון / ה-OA / נינה אזרובה - אישה צעירה שהייתה עיוורת לפני היעלמותה וחוזרת באופן מסתורי לאחר שבע שנים כאשר היא מסוגלת כעת לראות.
* אמורי כהן בתפקיד הומר רוברטס - אדם שנחטף גם הוא יחד עם פריירי.
* סקוט וילסון בתפקיד אייבל ג'ונסון - אביה המאמץ של פריירי.
* פיליס סמית' בתפקיד בטי ברודריק-אלן - מורה בתיכון שהופכת לאחת מאנשי סודה של פריירי.
* אליס קריגה בתפקיד ננסי ג'ונסון - אמה המאמצת של פריירי
* פטריק גיבסון בתפקיד סטיב ווינצ'ל - תלמיד תיכון מרדן שמצטרף לקבוצה של פריירי.
* ברנדן מאייר בתפקיד ג'סי מילס - תלמיד שמצטרף לקבוצה של פריירי.
* ברנדון פראה בתפקיד אלפונסו "פרנץ'" סוסה - תלמיד פופולרי שמצטרף לקבוצה של פריירי.
* איאן אלכסנדר בתפקיד באק וו ומישל וו - תלמיד טרנסג'נדר שמצטרף לקבוצה של פריירי.
* ג'ייסון אייזקס בתפקיד ד"ר האנטר אלויסיוס "האפ" פרסי - מדען אשר חוקר חוויות סף מוות והוא האנטגוניסט הראשי בסדרה.

## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות בסן פרנסיסקו
קטגוריה:עולמות מקבילים בטלוויזיה
קטגוריה:סדרות טלוויזיה על נעדרים
קטגוריה:סדרות דרמה המשכיות
קטגוריה:סדרות עם עלילה לא ליניארית
קטגוריה:סדרות טלוויזיה אמריקאיות שעלו לשידור בשנת 2016
קטגוריה:נטפליקס: תוכניות וסדרות
נופיה

**נופיה ידידיה** (נולדה ב-21 בינואר 2000) הידועה גם בשם הבמה **נופיה** היא זמרת-יוצרת ישראלית, שהתפרסמה בעקבות השתתפותה בעונה התשיעית של תוכנית הריאליטי "הכוכב הבא" בשנת 2022.

## ביוגרפיה
ידידיה למדה בבית ספר "אורט סינגאלובסקי" בתל אביב, נתנה את חלקה בלהקת בית הספר בה שרה בטקסים מרכזיים בבית הספר. בשנת 2018 סיימה את לימודי התיכון בבית הספר. במשך כל נעוריה, למדה שנים רבות בכיתות הנוער הקהילתיות בבית הספר למשחק מיסודו של יורם לוינשטיין והשתתפה בהפקות שונות.

בשנת 2019 התגייסה ידידיה לצה״ל ושירתה שירות מלא בלהקה צבאית. עם שחרורה מצה"ל, למדה נופיה מספר חודשים בבית הספר למוזיקה "רימון".

בשנת 2022, השתתפה בעונה התשיעית של תוכנית הריאליטי "הכוכב הבא". במהלך השתתפותה בתוכנית, נופיה ביצעה מספר שירים, ביניהם גרסה מחודשת לשיר "זאת שמעל לכל המצופה" של דני סנדרסון, שבה שילבה בית ראפ מקורי. בעקבות הביצוע, סנדרסון הזמין אותה להתארח בהופעותיו.

היא ניסתה למנף את ההצלחה מהתוכנית אך חוותה קשיים בהתמודדות עם השינוי הפתאומי בחייה ובסוכנות שלה דחפו אותה לסיבוב הופעות במקום להקליט חומרים חדשים, מה שהוביל לתחושת ריקנות. בעקבות העומס והלחץ שקעה במצב נפשי קשה, התנתקה מחברים ושקעה בדיכאון.

ב-7 במאי 2023 הוציאה את הסינגל "כולם פה", אותו כתבה והלחינה בעצמה, וההפקה המוזיקלית נעשתה על ידי שקל. ב-24 באוגוסט 2023 הוציאה את הסינגל השני שלה, "מלכה". את המילים והלחן כתבה בעצמה, וההפקה המוזיקלית נעשתה על ידי יובל גולד. ב-5 בפברואר 2024 הוציאה את הסינגל "פיות", שנכתב ימים ספורים לאחר אירועי טבח שבעה באוקטובר, והוא מוקדש לזכר הנרצחות בפסטיבל נובה. הקליפ לשיר מורכב מסרטונים של 20 נשים שנרצחו במתקפת הטרור, שנשלחו על ידי משפחותיהן וחבריהן, וכן מסרטונים של שורדות הטבח וחברים נוספים. הפרויקט נעשה בשיתוף מלא עם המשפחות, במטרה להנציח את הנרצחות כרגעים יפים ומאושרים מחייהן.

בדצמבר 2024 הוציאה את הסינגל "לילה טוב (מיכאלי)" שנכתב לזכרו של , שנפל בקרב בח'אן יונס במהלך מלחמת חרבות ברזל, והיה אמור לחגוג את יום הולדתו ה-30 ביום פרסום השיר. את המילים כתבה אחותו הצעירה, אגם, בהתבסס על הודעות ששלחה לו במהלך שירותו בעזה ולאחר נפילתו. הלחן נוצר בשיתוף בין שירה זלוף ונופיה. ב-21 בינואר הוציאה את הסינגל "נכון" יחד עם ילד. ב-18 בפברואר הוציאה את מיני-אלבום הבכורה שלה בשם "זאת שמתחת", אשר עוסק בתהליכי השיקום שלה לאחר השתתפותה ב"כוכב הבא".

## סגנון מוזיקלי
ידידיה משלבת ביצירתה סגנונות של היפ הופ ו-R&B. היא מציינת את תרבות ההיפ הופ כאחת ההשפעות המרכזיות עליה. בנוסף, נופיה ציינה את קנדריק לאמאר כאחת ההשפעות המוזיקליות הגדולות עליה.

## חיים אישיים
נופיה במערכת יחסים עם עמית בזילר, יוצא התכנית "מאסטר שף".

## דיסקוגרפיה
### מיני-אלבומים
* 2025: זאת שמתחת

## קישורים חיצוניים

* 

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מתמודדות הכוכב הבא
קטגוריה:ישראלים שנולדו ב-2000
קטגוריה:ישראליות שנולדו ב-2000